nvidia/miracl-vision huggingface dataset:
Dominikaanisen tasavallan provinssit

Dominikaaninen tasavalta on jaettu hallinnollisesti 31 provinssiin (provincias, yksikössä provincia). Lisäksi valtion pääkaupunki Santo Domingo kuuluu omaan erilliseen hallinnolliseen yksikköönsä, Distrito Nacionaliin. Provinssit jakautuvat edelleen kuntiin, joita on jokaisessa provinssissa useampia, poikkeuksena Distrito Nacional, johon kuuluu vain Santo Domingon kaupunki. Provinssit ovat kuvan kartan mukaisessa numerojärjestyksessä.
Salamon

Salamon (1053–1087) oli Árpád-sukuun kuulunut Unkarin kuningas vuosina 1063–1074. Salamon oli Unkarin kuningas Andreas I:n ja Kiovan ruhtinatar Anastasian (n. 1023–1074/1094) vanhin poika. Hänen isänisänsä oli Unkarin kuningaskunnan perustajan, Tapani I Pyhän serkku Vazul. Andreas I oli siis ollut Árpád-suvun kuninkaista ensimmäinen Vazulista polveutuva hallitsija. Salamonin äidinpuoleiset isovanhemmat olivat Kiovan suuriruhtinas Jaroslav I Viisas ja Ruotsin prinsessa Ingegerd Olofsdotter, sittemmin Novgorodin pyhä Anna, joka oli Olavi Sylikuninkaan ja kuningatar Estridin tytär. Kun Tapani Pyhä syrjäytti serkkunsa Vazulin kruununperimyksestä sisarenpoikansa Pietari Orseolon hyväksi ja antoi sokaista Vazulin, tämän pojat Andreas, Béla ja Levente lähtivät 1030-luvun alussa maanpakoon Böömin ja Puolan kautta. Béla jäi Puolan hoviin, Andreas ja Levente jatkoivat matkaa Kiovaan, missä Andreas sai puolisokseen ruhtinas Jaroslavin tyttären Anastasian. Sieltä Andreas ja Levente kutsuttiin vuonna 1046 takaisin Unkariin johtamaan kuningas Pietarin vastaista kapinaliikettä, joka nosti Andreaksen valtaan. Pian tämän jälkeen Levente kuoli, ja Andreas kutsui Bélan Puolasta avukseen, luvaten tehdä tästä kruununperillisensä. Tilanne muuttui, kun Andreakselle ja Anastasialle, joilla siihen asti oli ollut vain n. 1040 syntynyt tytär Adelheid, yli kymmenen vuoden tauon jälkeen syntyivät pojat Salamon ja Dávid
Jimmy Clitheroe

Jimmy Clitheroe (24. joulukuuta 1921 Clitheroe, Lancashire – 6. kesäkuuta 1973) oli brittiläinen näyttelijä. Hän oli vain 130 senttimetriä pitkä, ja hän esitti lähes koko uransa ajan lapsirooleja. Jimmy Clitheroen tunnetuin rooli oli nimiosa radiokuunnelmasarjassa The Clitheroe Kid, jota BBC esitti vuodesta 1957 alkaen. Sitä esitettiin kaikkiaan 15 vuoden ajan, ja se oli tuolloin BBC:n pitkäikäisin tilannekomediasarja. Televisiossa hän esiintyi muun muassa sarjoissa That's My Boy ja Just Jimmy.
Béla II

Béla II Sokea (unk. II. (Vak) Béla, n. 1109 — 13. helmikuuta 1141) oli Unkarin kuningas vuosina 1131–1141.  Béla kuului Árpádien kuningassukuun. Hänen isänsä oli herttua Álmos (n. 1068/71–1127), edellisen kuninkaan Kálmánin nuorempi veli ja kuningas Géza I:n poika. Hänen äitinsä Predslava oli Kiovan ruhtinaan Svjatopolk II:n tytär. Álmosin ja Predslavan avioliitosta syntyi Bélan lisäksi kaksi tytärtä, esikoinen Adelheid (tšek. Adléta Uherská, n. 1106), joka 1120-luvun alussa avioitui Böömin ruhtinas Soběslav I Přemyslin kanssa, ja nuorimmainen Hedvig (1110-luvun alussa), joka vuoden 1131 tienoilla meni naimisiin Itävallan rajakreivi Leopold III:n pojan Adalbertin kanssa
Rachel Zoe

Rachel Zoe (oik. Rachel Zoe Rosenzweig, 1. syyskuuta 1971, New York) on yhdysvaltalainen stylisti ja muotivaikuttaja, joka tunnetaan useiden julkisuuden henkilöiden pukeutumisneuvojana, sekä yhteistyöstään eri muotitalojen, kauneusalan yritysten, mainostoimistojen ja aikakauslehtien kanssa. Vuonna 2008 alkoi tositelevisiosarja nimeltä The Rachel Zoe Project. Zoe kasvoi Millburnissa New Jerseyssä. Hän valmistui George Washington Universitysta vuonna 1993. The Rachel Zoe Project on Bravon tuottama tositelevisiosarja, joka keskittyy Zoen elämäntyyliin muodin maailmassa. Kamerat seuraavat Zoea asiakastapaamisiin, muotisuunnittelijapalavereihin, kauppoihin ja muotinäytöksiin. Sarja myös seuraa Zoen elämää avustajiensa sekä aviomiehensä Rodger Bermanin kanssa.
Uladzimir Kazlou

Uladzimir Kazlou (s. 20. huhtikuuta 1985) on valkovenäläinen keihäänheittäjä. Hänen ennätyksensä on 28. elokuuta 2008 Pekingin olympialaisissa heitetty 82,06 m. Arvokilpailuissa Kazlou on parhaimmillaan sijoittunut kahdeksanneksi Pekingin olympialaisissa 2008. Berliinin MM-kilpailuissa 2009, Barcelonan EM-kilpailuissa 2010 ja Lontoon olympialaisissa 2012 hän karsiutui.
Kuningas Sarvipää

Kuningas Sarvipää (engl. The Horned King) on hahmo Lloyd Alexanderin fantasiakirjasarjassa Prydainin kronikka ja siihen perustuvassa Disney-elokuvassa Hiidenpata. Kuningas Sarvipää on Kolmen kertomus -kirjassa paha mies, joka tottelee pimeyden ruhtinasta Arawnia. Hänet tunnistaa pääkallo-naamiosta, josta lähtee isot sarvet. Disneyn elokuvasovituksessa hahmon suomenkielisenä nimenä on Hornansarvi, ja hän on kokonaan luurankomainen mies, jolla on vihertävä iho, punertavat silmät ja kaksi sarvea päässään. Hän yrittää löytää mystisen Hiidenpadan, jonka avulla hän voisi herättää kuolleiden armeijan kasvattamaan valtaansa. Hornansarvi asuu linnassa, jonka hän valtasi sen edelliseltä omistajalta. Hornansarvi kuoli, kun Hiidenpata imi tämän elinvoimat itseensä, minkä jälkeen hänen linnansakin tuhoutui. Hiidenpata-elokuvassa hahmon alkuperäisenä äänenä toimii John Hurt ja suomenkielisenä Heikki Sankari. Hornansarvi on esiintynyt myös Mikin klubi-animaatiosarjassa. Descendants-romaanissa kerrotaan, että Hornansarvi on muiden pahisten tavoin herätetty henkiin ja vangittu Isle of the Lostille. Hornansarvi pitää saarella pientä kauppaa, joka korjaa keittoastioiksi tarkoitettuja taikajuomapatoja
Oikeusaste

Oikeusaste eli instanssi tarkoittaa jonkin tuomioistuimen asemaa verrattuna sen alapuolella tai yläpuolella oleviin tuomioistuimiin, jotka käsittelevät samaa oikeusriitaa. Oikeuslaitoksessa kullakin tuomioistuimella on tietty toimivalta, joka määrää sen aseman oikeusastejärjestyksessä. Yleensä oikeusjuttu pannaan vireille alimmassa oikeusasteessa eli ensimmäisessä instanssissa. Vasta sen ratkaisun jälkeen voidaan ratkaisuun hakea muutosta ylemmästä oikeusasteesta. Monessa valtiossa on käytössä vain kaksi oikeusastetta. Toinen mahdollisuus on jaottelu kolmeen oikeusasteeseen: alioikeuksiin, ylioikeuksiin ja korkeimpiin eli ylimpiin oikeuksiin. Suomessa on käytössä kolme oikeusastetta. Yleisinä alioikeuksina toimivat käräjäoikeudet, joiden ratkaisuihin voi hakea muutosta hovioikeudesta. Hovioikeuden ratkaisuun voi pyytää valituslupaa korkeimmalta oikeudelta, joka joko myöntää tai epää valitusluvan. Hallintolainkäytössä ensimmäisenä oikeusasteena toimivat hallinto-oikeudet ja ylimpänä oikeusasteena korkein hallinto-oikeus.
Azua

Azua on provinssi Dominikaanisessa tasavallassa. Siellä on 214 311 asukasta (vuonna 2010) ja sen pinta-ala on 2 683 neliökilometriä. Provinssin pääkaupunki on Azua de Compostela. Azuan provinssi jakautuu kymmeneen kuntaan.
Albert I (Monaco)

Albert I (13. marraskuuta 1848 – 26. kesäkuuta 1922) oli Monacon ruhtinas vuosina 1889–1922. Albert I palveli nuorena miehenä Espanjan laivastossa, otti osaa Ranskan–Preussin sotaan ja liittyi sen jälkeen Ranskan laivastoon. Palveluksesta hänet palkittiin Legioonan kunniamerkillä. 22-vuotias Albert innostui tuolloin vielä uudesta tieteenalasta, merentutkimuksesta. Hän laati uusia, merien tutkimukseen tarvittavia menetelmiä ja välineitä. Aikansa johtavien merentutkijoiden avulla hän laati useita merenalaisia karttoja. Albert myös perusti Monacon oseanografisen museon vuonna 1910. Albert oli kiinnostunut myös ihmisen alkuperästä ja hän perusti Pariisiin Institute for Human Paleontologyn, joka oli vastuussa useista arkeologisista kaivauksista. Albertin saavutukset on tunnustettu maailmanlaajuisesti, ja 1909 British Academy of Science teki hänestä kunniajäsenen. Albert meni 21
Jingle

Jingle ("rallatus") on pieni laulusävelmä tai sellaisen katkelma, joita käytetään lauletuissa radio- tai televisiomainoksissa. Jingle syntyi Yhdysvalloissa 1930-luvulla. Eräs esimerkki tunnetuimmista ja aikaa eniten kestäneistä suomalaisista jingleistä on Kaarlo Kaartisen 1970-luvulla säveltämä vaateliike Ajattaren mainoslaulu: ”Ajatar on Forumissa, Forumissa Mannerheimintiellä”. Lyhyttä, lähes pelkästään yritys- tai tuotenimen tai iskulauseen sisältävää jingleä kutsutaan myös nimellä äänilogo, koska sitä käytetään samalla tavoin mainoksen lopun ”allekirjoituksena” kuin visuaalista logoakin. Äänilogoiksi tai jingleksi voidaan kutsua myös muun muassa radiokanavien lyhyitä kanavatunnuksia. Saarioinen-yhtiön neljästä sävelestä muodostuva tunnusmusiikki on maailman vanhin yhä käytössä oleva mainosmusiikkikappale. Se on mainittu myös Guinnessin ennätysten kirjassa.
Bakun kaanikunta

Bakun kaanikunta oli Dargah Quli Khanin esi-isilleen 1592 saadulle maalle 1718 perustama yksi Azerbaidžanin kaanikunnista. Kenraali Bulgakovin komentamat venäläiset joukot valtasivat Venäjän keisarikunnan ja Persian sodan aikana 1804-1813 Bakun kaanikunnan pääkaupungin Bakun toimesta syyskuussa 1806, ja Husayn Quli Khan pakotettiin maanpakoon. Bakun kaanikunta pakotettiin liittymään Venäjän keisarikuntaan. Tätä aikaisempi komentaja, ruhtinas ja jalkaväenkenraali Pavel Dmitrievitš Tsitsianov, oli ammuttu helmikuussa Bakun kaupunginportilla juuri, kun hän, everstiluutnantti Elizbar Eristov ja yksi kasakka olivat tulleet kaupunginportille vastaanottamaan kaupungin avainta. Yksi Husayn Quli Khanin lähellä olevista oli ampunut pistoolilla Tsitsianovin ja Eristovin. Irrotettuaan Tsitsianovin pään Husayn Quli Khan avustajineen poistuivat Bakun linnoitukseen. Tsitsianovin pää lähetettiin Persian šaahille. Persian šhaahi vahvisti Bakun kaanikunnan menetyksen virallisesti Venäjän keisarikunnalle 12. lokakuuta 1813 Gulistanin rauhassa.
Maahanmuuttajat Ruotsissa

Maahanmuuttajat Ruotsissa ovat Ruotsiin muuttaneita siirtolaisia. Vuonna 2014 Ruotsin väestöstä 21,5 prosenttia oli ulkomaalaistaustaisia, eli he olivat syntyneet ulkomailla tai syntyneet Ruotsissa ulkomailla syntyneille vanhemmille. Vuoden 2020 lopussa heidän osuutensa oli 25,9 prosenttia, vajaat 2 690 000 henkeä, vuoden 2022 lopussa 26,9 prosenttia. Ruotsinsuomalaisia oli vuonna 2007 noin 470 000, ja he muodostivat pitkään Ruotsin suurimman vähemmistöryhmän, kunnes vuonna 2017 Syyriasta lähtöisin olevista tuli suurin vähemmistö. Tuon jälkeen myös Irakissa syntyneiden määrä on Ruotsissa kasvanut niin, että heitä on enemmän kuin ruotsinsuomalaisia. Viime vuosikymmeninä maahanmuutto on pääosin koostunut pakolaisista, joita on tullut muun muassa juuri Syyriasta, mutta myös Libanonista, Irakista, Iranista ja Somaliasta. Vuonna 2009 Ruotsissa on maahanmuuton takia arviolta noin 500 000 muslimia, jotka muodostivat noin 5 prosenttia väestöstä. Vuonna 2016 osuus oli 8,1 prosenttia. Nykyisin Ruotsissa on myös maailman suurin assyrialaisten pakolaisyhteisö. Vuodesta 2015 alkaen Ruotsissa on asunut enemmän miehiä kuin naisia. Se johtuu muun muassa siitä, että suurin osa maahanmuuttajista on miehiä. Tuona vuonna Ruotsin valtio käytti 6 miljardia euroa maahanmuutosta aiheutuviin kustannuksiin
Keisarin tie

Keisarin tie (ven. Осуда́рева доро́га, Osudareva doroga) oli Vienanmereltä Ääniselle vuonna 1702 rakennettu maareitti. Sen tarkoituksena oli Venäjän joukkojen siirtäminen Vienanmereltä Laatokalle ja Itämerelle. Tien rakentamiseen osallistui noin 5 000 paikallista talonpoikaa. Työt etenivät pohjoisesta Njuhtšasta ja etelästä Poventsasta käsin kohti Uikujärveä. Tie saatiin valmiiksi puolessatoista kuukaudessa. Pietari I:n johtama sotajoukko kulki sen päästä päähän kymmenessä päivässä 17.–26. elokuuta 1702, jatkoi matkaa Äänisen ja Syvärin kautta Laatokalle ja valtasi Pähkinälinnan.
Ladislaus II

Ladislaus (László) II (unk. Il. László); (1131 Székesfehérvár – 14. tammikuuta 1163) oli Unkarin kuningas (tai vastakuningas) vuonna 1162–1163, Tapani III:n hallitusaikaan. Prinssi Lászlón isä oli Árpád-sukuinen kuningas Béla II Sokea (n. 1109–1141) ja äiti Serbian ruhtinaan tytär Jelena (unk. Ilona, 1109 jälkeen – 1146 jälkeen). Hänen veljiään olivat kuningas Géza II ja vastakuningas Tapani IV, lisäksi hänellä oli kaksi sisarta, joista toinen, Elisabet (unk. Erzsébet) meni naimisiin Puolan ruhtinaan Mieszko III:n kanssa, toinen, Sofia (unk. Zsófia) kihlattiin Saksan keisarin Konrad III:n pojalle mutta päätyi lopulta nunnaksi Admontin luostariin. László syntyi vuonna 1131 kuningas Bélan toisena poikana veljensä Gézan jälkeen ja sai nimensä isoisosetänsä, arvostetun kuninkaan Ladislaus I Pyhän mukaan. Hänet mainitaan asiakirjoissa vuonna 1137, tuskin kuusivuotiaana, tuolloin äskettäin Unkariin liitetyn Bosnian herttuana
Simon Ter-Petrosjan

Simon Aršakovitš Ter-Petrosjan (lempinimi Kamo; 27. toukokuuta (J: 15. toukokuuta) 1882 Gori – 14. heinäkuuta 1922 Tbilisi, Georgian SNT) oli georgialainen vallankumouksellinen bolševikki ja pankkiryöstäjä, joka oli yhteistyössä Josif Stalinin kanssa. Hänet tunnetaan varsinkin vuoden 1907 Tbilisin pankkiryöstön toteutuksesta. Ter-Petrosjan oli syntynyt ja vaikutti Georgiassa, mutta etniseltä taustaltaan hän oli armenialainen. Ter-Petrosjanin kutsumanimen mukaan on nimetty siviilimerenkulkuun siirretty alus Kamo, joka oli alun perin rakennettu Englannissa lastihöyrylaivaksi ja saanut nimen Peruviana. Gawarin kaupunki oli neuvostoaikana hänen kunniakseen nimellä Kamo, jonka nimen Stalin oli hänelle antanut. Suren Erzinkjan kirjoitti hänestä salanimellä ”H. Lorelli” Helsingissä 1934 julkaistun kirjan Kamo – tsaarivallan vihollinen (Gummerus, 1934).
Tapani IV

Tapani IV (unk. IV. István); (n. 1133 – 11. huhtikuuta 1165, Zimony (Zemun), nyk. Belgrad, Serbia) oli Unkarin kuningas (Tapani III:n vastakuningas) tammikuusta kesäkuuhun vuonna 1163. Tapani IV oli Árpád-sukuisen kuninkaan Béla II Sokean (noin 1109–1141) ja Serbian ruhtinaan tyttären Jelenan (unk. Ilona) pojista kolmanneksi vanhin. Kuten muutkin kaimansa tässä dynastiassa, hän oli saanut nimensä Unkarin ensimmäisenä kuninkaana tunnetun Tapani I Pyhän mukaan. Hänen veljiään olivat kuningas Géza II ja häntä vastakuninkaana edeltänyt Ladislaus (unk. László) II, ja lisäksi hänellä oli kaksi sisarta, joista toinen, Elisabet (unk. Erzsébet) meni naimisiin Puolan ruhtinaan Mieszko III:n kanssa, toinen, Sofia (unk
Ranskankerma

Ranskankerma eli crème fraîche on hapankermatuote, joka valmistetaan kermasta hapattamalla. Nimensä mukaisesti sitä on perinteisesti käytetty varsinkin Ranskassa. Ranskankerma maistuu kirpeän happamalta ja sen rakenne on suhteellisen sakea. Koska ranskankerma kestää huonosti kuumennusta, sitä tulisi lisätä ruokaan vasta valmistuksen loppuvaiheesta. Se sopii myös monipuolisesti leivontaan. Keitoista se tekee täyteläisen makuisia. Ranskankerman ravintoarvot sataa grammaa kohden ovat seuraavat:
Aku Vuorelainen

Yrjö Aukusti Vuorelainen, kirjailijanimi Aku Vuorelainen (sukunimi vuoteen 1908 Pulkkinen; 3. toukokuuta 1885 Parikkala – 9. maaliskuuta 1935 Käkisalmi) oli suomalainen päätoimittaja ja näytelmäkirjailija. Hän käytti myös nimimerkkejä A. W-n ja Jyrki. Vuorelaisen vanhemmat olivat maanviljelijä Heikki Pulkkinen ja Leena Saukkonen. Hän teki aluksi töitä kotitilallaan mutta alkoi sitten kirjoittaa Viipurin ja Savonlinnan lehtiin sekä laatia kaunokirjallisia tekstejä viikkolehtiin. Vuorelainen toimi Parikkalan Sanomat-paikallislehden toimittajana 1908–1909, Keski-Savo-lehden toimitussihteerinä 1909–1911 ja Käkisalmen Sanomat-lehden päätoimittajana vuodesta 1913. Hän oli Kaakkois-Karjalan kirjapaino Oy:n toimitusjohtajana 1917–1919 ja uudelleen vuodesta 1920 alkaen. Vuorelainen oli vastaavana toimittajana Parikkalan Sanomat-lehdessä vuodesta 1908, Jaakkiman Sanomat-lehdessä vuodesta 1911, Räisälän Sanomat-lehdessä vuodesta 1925 ja Keski-Vuoksi-lehdessä vuodesta 1925. Suomen sisällissodan aikana Vuorelainen toimitti Antreassa ilmestynyttä Karjalan Armeijakunnan Tiedonantoja-rintamalehteä. Hän oli perustamassa Itä-Suomen Sanomalehden Kustantajain Liittoa ja Itä-Suomen Sanomalehtimiesyhdistystä
Sakari Ruotsalo

Sakari Aleksander Ruotsalo (ent. Burman, 17. toukokuuta 1869 Raahe – 8. marraskuuta 1935 Raahe) oli suomalainen oppikoulun opettaja ja näytelmäkirjailija.  Ruotsalon vanhemmat olivat merimies Karl Fredrik Burman ja Maria Sofia Sipelius. Hän pääsi ylioppilaaksi 1889 Oulun yksityislyseosta ja valmistui Helsingin yliopistosta filosofian kandidaatiksi 1894 ja filosofian maisteriksi 1897. Ruotsalo oli 1896–1905 Rauman yhteislyseossa ja Rauman merikoulussa suomen- ja latinankielen sekä historian ja maantiedon opettajana. Tämän jälkeen hän hoiti Mikkelin lyseon latinan- ja suomenkielen v.t. kollegan virkaa 1905–1908, ja sen jälkeen vakinaisena samanlaista tointa Porin ja sitten Jyväskylän lyseossa vuodesta 1908 alkaen. Myöhemmin Ruotsalo oli Nurmeksen yhteiskoulussa ja viimeksi Raudaskylän keskikoulussa ja lukiossa suomenkielen lehtorina. Ruotsalo kirjoitti pieniä huvinäytelmiä ja ohjasi myös Raumalla, Porissa ja Jyväskylässä asuessaan seuranäytelmien esityksiä
Katarina kaunis leski

Katarina kaunis leski on Toivo Särkän ohjaama suomalainen mustavalkoelokuva vuodelta 1950. Se perustuu Serpin samannimiseen rokokoo-näytelmään. Elokuvan tapahtumat ajoittuvat 1790-luvun alkuun. Tyyliltään se on epookkikomedia, jonka aiheena on nuoren ja rikkaan turkulaislesken Katarina Thorwöstin hupaisat lemmenkiemurat. Vahvasti karrikoidut kilpakosijat piirittävät Katarinaa, mutta komea luutnantti sekoittaa kuviot. Eletään vuotta 1790 Suomen Turussa. Nuori ja kaunis Katarina Thorwöst on mennyt naimisiin itseään huomattavasti vanhemman miehen, professori Johannes Thorwöstin kanssa. Avioliittoa kestää vuoden verran, ja Katarina jää leskeksi. Nyt hän seisoo kuuntelemassa testamentin lukua seuranaan palvelijattarensa Reetta Korhotar. Katarina perii miehensä koko omaisuuden: 40 000 taaleria ja ison kivitalon. Professorin erityisenä toiveena on, että Katarina löytäisi itselleen miehen leskivuotensa loputtua. Leskelle ilmaantuukin saman tien kaksi kosijaa, dosentti Cajalén ja pastori Martesius
Avatar (elokuva)

Avatar on James Cameronin käsikirjoittama ja ohjaama tieteiselokuva, jonka maailmanlaajuinen julkaisupäivä on 18. joulukuuta 2009. Elokuva on Avatar-elokuvasarjan ensimmäinen osa. Avatarin odotettiin aluksi menestyvän huonosti elokuvamarkkinoilla, mutta tekijöidensä yllätykseksi siitä tuli kaikkien aikojen tuottoisin elokuva ohittaen jopa Titanic-elokuvan 25. tammikuuta 2010. Kun inflaatio otetaan huomioon, Avatar on kaikista elokuvista toiseksi tuottoisin (kaikista tuottoisin elokuva on vuonna 1939 julkaistu Tuulen Viemää). Avatarin budjetti oli 237 miljoonaa dollaria, ja elokuva tuotti markkinoilla kaikkiaan 2,7 miljardia dollaria. Alun perin Avatarin tuli saada ensi-iltansa jo 22. toukokuuta 2009. Ensi-iltaa kuitenkin lykättiin puolella vuodella, sillä tarkoituksena oli antaa elokuvan jälkituotannolle lisäaikaa ja odottaa, että elokuvateattereihin saadaan asennettua 3D-valmius. Elokuvan nimi tulee jumalan ruumiillistumaa tarkoittavasta hindulaisesta käsitteestä avatar, jolla elokuvassa viitataan ihmismielen siirtämistä toiseen kehoon teknologian avulla. Koska Avatar sai paljon suosiota, Cameron allekirjoitti sopimuksen 20th Century Foxin kanssa neljästä tulevasta elokuvan jatko-osasta
Kurikka (täsmennyssivu)

Kurikka tarkoittaa seuraavia: Kurikka on seuraavien suomalaisten henkilöiden sukunimi: Aihepiiriin liittyvät myös seuraavat:
Marcus Gavius Maximus

Marcus Gavius Maximus (k. 156 tai 157) oli roomalainen pretoriaanikaartin prefekti, joka palveli keisari Antoninus Piusta. Hänet nimitettiin virkaansa joko keisari Hadrianuksen kauden lopulla tai Antoninus Piuksen kauden alussa noin vuonna 138–139. Maximus oli kotoisin Firmumin kaupungista Pohjois-Italiasta. Hän oli aikaisemmin ollut noin 10 vuotta Mauretania Tingitanan provinssin maaherrana (prokuraattori) ja tämän jälkeen Asian maaherrana. Siellä Maximus luultavasti tutustui Antoninukseen, joka myöhemmin nimitti hänet pretoriaaniprefektiksi. Maximusta on sanottu ankaraksi mieheksi, mutta hän oli kuitenkin pätevä ja hänen vastuullaan oli valtakunnan sotien johtaminen. Maximus oli virassaan noin 20 vuotta eli suhteellisen pitkään ja kuoli vuonna 156 tai 157.
Konstantinuksen riemukaari

Konstantinuksen riemukaari (ital. Arco di Constantino) on Roomassa lähellä Colosseumia sijaitseva kolmiaukkoinen riemukaari. Se on valmistunut noin vuonna 315. Konstantinus Suuri (306–337) rakennutti riemukaaren vanhojen monumenttien osista juhlistamaan Mulviuksen sillan voittoa. Valkoisesta marmorista tehdyn kaaren reliefit kertovat kolmen menestyksekkään keisarin, Hadrianuksen (117–138), Trajanuksen (96–117) ja Marcus Aureliuksen (161–180) voitokkaista taisteluista sekä metsästämisestä ja uhraamisesta jumalille.
Baoruco

Baoruco (myös Bahoruco) on provinssi Dominikaanisessa tasavallassa. Siellä on 97 313 asukasta (vuonna 2010) ja sen pinta-ala on 1 285 neliökilometriä. Provinssin pääkaupunki on Neiba. Baorucon provinssi on jaettu viiteen kuntaan. Vuonna 1952 siitä lohkaistiin Independencian provinssi.
Duarte

Duarte on provinssi Dominikaanisessa tasavallassa. Siellä on 289 574 asukasta (vuonna 2010) ja sen pinta-ala on 1 650 neliökilometriä. Provinssi koostuu seitsemästä kunnasta, ja sen pääkaupunki on San Francisco de Macorís. Provinssi on nimetty Dominikaanisen tasavallan itsenäistymisen keulahahmo Juan Pablo Duarten mukaan.
K-vitamiinit

K-vitamiini on termi ryhmälle vitamiineja, joilla on eläimissä samoja biologisia toimintoja kuin K2-vitamiini menakinonilla. K2-vitamiinilla näyttäisi olevan lisäksi itsenäinen rooli aineenvaihdunnan säätelyssä. Luontaiset K-vitamiinit ovat 2-metyyli-1,4-naftokinoneita, joissa on perättäisten isopreenien ketju. Fyllokinonissa isopreenejä on 4 – vain suoraan kinoniin liittyneen isopreenin metyylin kohdalla on kaksoissidos, muut ovat yksöissidoksellisia. Menakinonit ovat aineryhmä, joiden isopreenien määrä vaihtelee. Kunkin isopreenin metyylin kohdalla on usein kaksoissidos. Menakinonien lyhenne on MKn, jossa n on isopreenien määrä. Menatetrenonissa eli MK4:ssä isopreenejä on 4, MK5:ssä 5 jne. On myös monia keinotekoisia K-vitamiineja, kuten pelkästä 2-metyyli-1,4-naftokinista koostuva menadioni eli K3-vitamiini, mutta myös muita edeltävistä rakenteellisesti eriäviä aineita. Ihmisillä ja muilla selkärankaisilla K-vitamiinit ovat koentsyymeitä eli pakollisia apumolekyylejä gammaglutamyylikarboksylaasille. Tämä entsyymi muuntaa translaation jälkeisesti tiettyjen proteiinien tiettyjä glutamaatteja γ-karboksiglutamaateiksi. Tunnetuimmat muutoksen läpikäyvät proteiinit vaikuttavat veren hyytymiseen
Menakinonit

Menakinonit eli K2-vitamiinit ja niiden esiasteet ovat ryhmä luonnossa olevia 2-metyyli-1,4-naftokinonijohdannaisia, joiden hiilessä 3 on vaihtelevan pituinen isopreeniketju. Kunkin isopreenin rungossa metyylin kohdalla on kaksoissidos, jotka ovat usein E-muotoa. Menakinonien lyhenne on MK-n tai MKn. n on ketjun isopreenien määrä. Esimerkiksi menatetrenonissa eli MK4:ssä isopreenejä on 4. Menakinoneja pystyvät tuottamaan tietyt bakteerit, arkit ja sienet, joille ne eivät siis ole vitamiineja. Menakinonit pystyvät kinoni-kinoli-tyyppisiin hapetus-pelkistysreaktioihin, jonka takia ne toimivat bakteereissa, arkeissa ja sienissä elektronien siirtäjinä elektroninsiirtoketjuissa ubikinonin tapaan. Menakinoneja on bakteerikäytetyissä ruuissa, kuten nattōssa ja juustoissa. Eläimillä myös tietyt suolistobakteerit tuottavat paljon menakinoneja, jotka kattavat osan eläinten K-vitamiinitarpeesta. Ihmisillä tuotto ei ole riittävää ja K-vitamiineja tulee saada myös ruuasta. Ihmisten ruokavalioissa menakinonit ovat tärkeä K-vitamiinilähde fyllokinonin ohella ja ruuan menakinonit voivat kattaa jopa 50 % ihmisten K-vitamiinitarpeesta joissakin ruokavalioissa. Menakinonit ovat 2-metyyli-1,4-naftokinonin eli menadionin johdannaisia
Risicum

Risicum Oyj on pikalainayhtiö, jolla on toimintaa seitsemässä maassa. Risicum-nimi tulee latinan kielestä ja tarkoittaa riskiä. Risicum Oyj:llä on 55 työntekijää ja yrityksen toimitusjohtaja on Ville Öfversten. Konsernin liikevaihto vuonna 2009 oli 12,5 miljoonaa euroa ja vuonna 2010 14,1 miljoonaa euroa. Yritys on vuoteen 2012 mennessä palvellut noin 200 000 asiakasta. Risicum aloitti toimintansa 2005. Toiminta keskittyi alussa Suomeen, mutta laajeni vuonna 2008 Ruotsiin sekä Baltian maihin ja vuonna 2011 Puolaan. Vuonna 2012 Risicum laajentaa toimintaansa myös muualle Eurooppaan OK Money -brändin alla. Konserniin kuuluvat myös tytäryhtiöt iKassa Finland Oy, OK Money Finance Oy, Nettivippi.fi, Laina.fi, Vippi.net ja Joustoraha